Държавен вестник, бр. 4, 2024 г., стр. 13

БРОЙ  4	
Д Ъ Р Ж А В Е Н  В Е С Т Н И К 	
СТР.  13  
МИНИСТЕРСТВО  
НА ЗЕМЕДЕЛИЕТО И ХРАНИТЕ
Наредба за изменение и допълнение на На-
редба № 12 от 2015 г. за условията и реда за 
признаване на организации на производители 
на земеделски продукти, асоциации на орга-
низации на производители и междубраншо-
ви организации и на групи производители  
(обн., ДВ, бр. 34 от 2015 г.; изм. и доп., бр. 34 
от 2018 г., бр. 38 от 2019 г.; доп., бр. 22 от 
2021 г.; изм. и доп., бр. 94 от 2021 г.)
§ 1. В чл. 1, ал. 1 се правят следните из-
менения и допълнения:
1. В т. 1 съюзът „и“ се заменя със запетая и 
накрая се добавя „и групи на производители“.
2. В т. 2 след думата „признаване“ се добавя 
„, проследяване на съответствие с критериите 
за признаване“.
3. В т. 3 думите „в съответствие с изисква-
нията на Програмата за развитие на селските 
райони 2014 – 2020 г. (ПРСР 2014 – 2020 г.)“ 
се заменят с „по Регламент (ЕС) 2021/2115 
на Европейския парламент и на Съвета от 
2 декември 2021 г. за установяване на правила 
за подпомагане за стратегическите планове, 
които трябва да бъдат изготвени от държа-
вите членки по линия на общата селскосто-
панска политика (стратегически планове по 
ОСП) и финансирани от Европейския фонд 
за гарантиране на земеделието (ЕФГЗ) и от 
Европейския земеделски фонд за развитие 
на селските райони (ЕЗФРСР), и за отмя-
на на регламенти (ЕС) № 1305/2013 и (ЕС) 
№ 1307/2013 (ОВ, L 435/6.12.2021 г.), наричан 
по-нататък „Регламент (ЕС) 2021/2115“ и 
контролът върху дейността и оттеглянето на 
признаването им“.
§ 2. В чл. 2 се правят следните изменения:
1. Алинея 1 се изменя така:
„(1) Организациите на производители на 
земеделски продукти, асоциациите на орга-
низации на производители, междубраншовите 
организации и групи на производители се 
признават от министъра на земеделието и 
храните по реда на настоящата наредба в един 
от секторите съгласно чл. 1, параграф 2 на 
Регламент (ЕС) № 1308/2013 на Европейския 
парламент и на Съвета от 17 декември 2013 г. за 
установяване на обща организация на пазарите 
на селскостопански продукти и за отмяна на 
регламенти (ЕИО) № 922/72, (ЕИО) № 234/79, 
(ЕО) № 1037/2001 и (ЕО) № 1234/2007 (ОВ, 
L 347/671/20.12.2013 г.), наричан по-нататък 
„Регламент (ЕС) № 1308/2013“, и в сектор 
медицински и етеричномаслени култури, с 
изключение на случаите по чл. 1, ал. 2.“
2. В ал. 2 думите „министъра на земеделие-
то, храните и горите“ се заменят с „министъра 
на земеделието и храните“.
§ 3. В чл. 3 се правят следните изменения 
и допълнения:
1. В ал. 2 изречение първо се изменя така: 
„В организацията на производители всеки 
член, както и свързаните лица заедно при-
тежават не повече от 40 на сто от гласовете 
и дяловете.“
2. Алинея 3 се изменя така:
„(3) Членове на организацията могат да 
бъдат физически лица, еднолични търговци 
или юридически лица, които са регистрирани 
по чл. 7 от Закона за подпомагане на земедел-
ските производители като производители на 
продукта или продуктите, за които организа-
цията кандидатства за признаване. Членовете 
физически лица, които са собственици или 
ползватели на животновъдни обекти, следва 
да са извън приложното поле на чл. 4а, ал. 1 
от Наредба № 44 от 2006 г. за ветеринарноме-
дицинските изисквания към животновъдните 
обекти (ДВ, бр. 41 от 2006 г.).“
3. Алинея 4 се изменя така:
„(4) В организациите на производители 
на земеделски продукти могат да членуват 
и физически, и юридически лица, които не 
са производители на продуктите, за които 
организацията кандидатства за признаване, 
но тяхната дейност е свързана с дейността, 
за която организацията иска признаване. 
Членовете, които не са производители, не са 
част от минимално изискуемия брой членове 
и не могат да бъдат повече от 25 на сто от 
общия брой членове и:
1. нямат право на глас при вземане на 
решения, свързани с оперативните фондове 
и оперативните програми на организацията;
2. не могат да се ползват пряко от интер-
венции, финансирани от Европейския съюз;
3. не се вземат предвид при оценка на 
критериите за признаване на организацията 
на производители.“
4. Алинея 5 се отменя.
5. В ал. 6 в изречение първо след думите „на 
земеделски продукти“ се добавя „по смисъла 
на чл. 156 от Регламент (ЕС) № 1308/2013“. 
6. В ал. 7 думите „производители, тър-
говци и/или преработватели“ се заменят с 
„представители на икономическите дейности, 
свързани с производството и с поне един 
от следните етапи на веригата на доставка: 
преработката или търговията, в това число 
разпространението“.
7. Създава се ал. 8:
„(8) Членовете на организацията, които са 
еднолични търговци или юридически лица, 
следва да са регистрирани по Търговския 
закон или по Закона за кооперациите и да са 
вписани в търговския регистър и в регистъра 
на юридическите лица с нестопанска цел.“